Hr Pevkur 
Kaitseministeerium

			
			
		13.05.2024 nr KV-0.5-1/24/10101-1	

Ettepanek kaitseministri määruse nr 19 „Kaitseväelase riide- ja lahinguvarustuse loetelu“ muutmiseks	

Austatud minister	

Teen ettepaneku muuta kaitseväeteenistuse seaduse § 13 lg 3 alusel 26.08.2016 vastu võetud kaitseministri määrust nr 19 „Kaitseväelase riide- ja erivarustuse loetelu“.

1.	Täiendada määruse lisas „Riide- ja lahinguvarustuse loetelu“ välja toodud individuaalse riidevarustuse loetelu, lisades sinna varustuse elemendid „taktikaline särk“, „taktikalised püksid“, „taktikaline müts“, „taktikaline pullover/fliis“ ja „taktikaline jakk“.

Määruse muutmise ettepanek on ajendatud teenistuslikust vajadusest seoses osalemisega rahvusvahelistel sõjalistel operatsioonidel. Praktikas on ette tulnud olukordi, kui rahvusvahelistel sõjalistel operatsioonidel tekib kaitseväelastel vajadus kanda teenistusülesannete täitmiseks tsiviilkäibes olevaid riietuse elemente.

Lugupidamisega	

[ allkirjastatud digitaalselt ]

Martin Herem	
Kindral	
Kaitseväe juhataja